मुल्तान. पाकिस्तान के इस रेस्टोरेंट में आप फास्ट फूड खाने का ऑर्डर दें तो लाने वाले को देख कर चौंके नहीं। यहां वेटर महिला के रूप में एक रोबोट है। यह पाकिस्तान का ऐसा पहला रेस्टोरेंट है। पंजाब सूबे के मुल्तान शहर में स्थित इस रेस्टोरेंट का नाम है पिज्जा डॉट कॉम। बढ़ रही कस्टमर की भीड़...
यहां रोबोट के पिज्जा सर्व करने की खबर मीडिया में आते ही लोगों की भीड़ बढ़ गई है। मीडिया रिपोर्ट के मुताबिक, ये रोबोट पिज्जेरिया के मालिक के बेटे ने बनाया है। रेस्टोरेंट के मालिक सैयद अजीज अहमद जाफरी ने बताया कि बताया, ‘मेरा बेटा सैयद ओसामा अजीज आगे पढ़ाई के लिए अमेरिका जाना चाहता था लेकिन मैंने उससे कहा यहीं रह कर कुछ करो। अब मुझे गर्व है कि मैं मुल्तानी हूं।
एक्सक्यूज़ मी भी बोलती है...
रोबोट कस्टमर की मेज तक जाकर उनका वेलकम करता है, खाना सर्व करता है और काउंटर पर लौट आता है। इसका वजन 25 किलो है और यह एक बार में पांच किलो वजन के फूड आइटम लेकर चल सकता है। यह रास्ते में आने वाली अड़चनों को पहचानता है और किसी के रास्ते में आने पर एक्सक्यूज़ मी कह कर रास्ता भी मांगता है।
hin_Deva hin_Deva awa_Deva hin_Deva